Sacher Macell

El Sacher Macell (italian: Sacro Macello; todesch: Veltliner Mord) l'è staa on massacher faa de on rosc de catolegh contra i protestant, e l'è staa faa in Valtolina in del luj del 1620, duranta ona revolta spagnoeula contra i Grison (che al temp eren i sciori de la vall).
Se cred che sien staa coppaa 400/600 personn, tutt protestant e quasi tutt de origin valtelinesa. El Sacher Macell l'era staa comandaa del cavalier catolegh Giacom Robustell (de Grosott) e l'ha dervii on front noeuv de la Guerra di Trent'Agn, cognossuu 'me Guerra de Valtolina.

El termen Sacher Macell l'è staa inventaa del scrittor Ceser Cantù in de la soa monografia del 1853.

Varda anca
Guerra de Valtolina
Giacom Robustell
Nicolò Rusca
Categoria:ValtellinaCategoria:Storia lombardaCategoria:Guerra di Trent'Agn